**Erklæring om revisionsklausul for Omlægningstilskud og Økologisk Arealtilskud**

**(Tilsagnstype 35, 36 og 37)**

Hvis du ikke kan acceptere, at dit tilsagn bortfalder for arealer, hvor der foreligger forpligtelse til at opfylde betingelserne for økologisk jordbrugsproduktion eller forpligtelser, der i hovedsagen svarer hertil, som følge af pligt pålagt i medfør af anden lovgivning, skal du udfylde og indsende denne erklæring til Landbrugsstyrelsen. Hvis Landbrugsstyrelsen godkender din erklæring, bortfalder hele tilsagnet, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling for tilsagnsåret 1. september 2017 – 31. august 2018 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring skal være modtaget senest den 20. april 2018 hos Landbrugsstyrelsen, Nyropsgade 30, 1780 København V eller pr. mail:** **arealtilskud@lbst.dk****.**

|  |
| --- |
| **Brug af revisionsklausulen 2018 – tilsagn givet under LDP 2007-2013** (jf. artikel 46 i Kommissionens forordning (EF) nr. 1974/2006 af 15. december 2006) **og tilsagn givet under LDP 2014-2020**(Jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013) |
| **1. Oplysning om tilsagnshaver** |  |
| Navn: | CVR-nr.: |  Evt. P-nr.: |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): |
|  |  |
| Postnr.: | Tlf. nr.: |
|  |  |
| By: | E-mail: |
|  |  |

|  |
| --- |
| **Anfør journalnummer og udløbsår for de tilsagn som erklæringen skal omfatte samt markbloknummer og marknummer på den eller de marker, der er berørt af regelændringerne.**(Et tilsagn omfatter alle marker med tilsagn under samme tilskudsordning og med samme udløbsår.) |
| Journalnummer: | Udløbsår: | Marknummer: | Markbloknummer: |
| **1:**  |  |  |  |
|  |  |  |  |
| **2:** |  |  |  |
|  |  |  |  |
| **3:**  |  |  |  |

|  |
| --- |
| Dato:  /  / Underskrivers navn:  |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i lov om behandling af personoplysninger (persondataloven) findes i ”[Vejledning om tilsagn til miljø- og økologiordninger samt miljøvenlige jordbrugsforanstaltninger](http://lbst.dk/tilskud-selvbetjening/tilskudsguide/omlaegningstilskud-til-oekologisk-jordbrug-om-tilsagnstype-35-5-aarige-tilsagn/#c26729)” og ”[Vejledning om Økologisk Arealtilskud](http://lbst.dk/tilskud-selvbetjening/tilskudsguide/oekologisk-arealtilskud-5-aarige-tilsagn/#c4800).” |

**Vejledning til erklæring om revisionsklausul for Omlægningstilskud**

**og Økologisk Arealtilskud**

Reglerne for Omlægningstilskud og for Økologisk Arealtilskud er blevet ændret, så tilsagn om tilskud bortfalder, hvis der efter tilsagnsperiodens begyndelse og med virkning inden for det pågældende tilsagnsår i medfør af anden lovgivning foreligger forpligtelse til at opfylde betingelserne for økologisk jordbrugsproduktion eller forpligtelser, der i hovedsagen svarer hertil.

Det betyder, at basisbetingelserne (baseline) er ændret for tilsagn, der er berørt af de nævnte ændringer, og at tilsagnet skal revideres. Under afsnittet ”Baggrund” kan du læse mere om baggrunden for, hvorfor tilskuddet nedsættes.

**Baggrund**Omlægningstilskud og Økologisk Arealtilskud kompenserer for, at arealer drives efter betingelserne for økologisk jordbrugsproduktion. Tilskud kan kun ydes for forpligtelser, som er mere vidtgående end baseline. Baseline udgøres af de relevante obligatoriske krav indført under national ret, relevante minimumskrav til brug for gødningsstoffer og plantebeskyttelsesmidler m.m.[[1]](#footnote-1) Hvis tilsagnsarealet bliver pålagt krav om økologisk jordbrugsproduktion eller tilsvarende krav i medfør af anden lovgivning, er der ikke længere forpligtelser, der kan kompenseres for.

Tilsagn til arealet bortfalder derfor med virkning fra begyndelsen af det pågældende tilsagnsår. Du skal ikke betale tidligere udbetalt tilskud tilbage.

**Hvad skal du gøre?**

For tilsagn, der revideres, kan tilsagnshaver vælge mellem:

1. **At acceptere revisionen:** Det betyder, at dit tilsagn om tilskud bortfalder for arealer, hvor der foreligger forpligtelse til at opfylde betingelserne for økologisk jordbrugsproduktion eller forpligtelser, der i hovedsagen svarer hertil, som følge at pligt, der er pålagt i medfør af anden lovgivning. Dit tilsagn til andre arealer, der ikke omfattes af de nævnte lovkrav, bortfalder ikke. Du skal derfor fortsat overholde kriterier for støtteberettigelse, forpligtelser og andre forpligtelser på disse tilsagnsarealer, herunder indberette tilsagnsarealet i Fællesskema efter reglerne herom, se nærmere i ”[Brugerguide til Fællesskema 2018](http://lbst.dk/tilskud-selvbetjening/kom-i-gang-med-selvbetjening/stoetteordninger-i-faellesskemaet/#c29180)”.

Du skal ikke betale tidligere udbetalt tilskud tilbage for det areal, der bortfalder som følge af revisionen.

Hvis du vil acceptere revisionen, skal du ikke foretage dig noget og du skal ikke indsende denne erklæring.

1. **At indsende erklæring:** Det betyder, at hele tilsagnet, der er omfattet af erklæringen, ophører uden krav om tilbagebetaling af tidligere udbetalt tilskud.

**Betingelser for at anvende erklæringen om revisionsklausul**

For at kunne indgive erklæring skal du som tilsagnshaver være konkret berørt af regelændringerne om bortfald af tilsagn.

Bemærk, at erklæring vil kunne indgives i senere tilsagnsår, hvis der senere kommer de nævnte forpligtelser i på tilsagnsarealet.

**Sådan indgiver du erklæringen**

Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, der er berørt af regelændringerne.

Du skal også vedlægge et markkort med indtegningen af de omfattede marker. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 20. april 2018. I særlige tilfælde kan vi dispensere for den anførte frist for indgivelse af erklæringen.

Erklæringen skal indgives af den, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskemaet, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Nyropsgade 30, 1780 København V eller pr. e-mail til arealtilskud@lbst.dk. Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - Omlægningstilskud og Økologisk Arealtilskud”.

**Ophør af tilsagn, der er omfattet af erklæringen**

Hvis vi kan godkende din erklæring, ophører tilsagnet med virkning fra 1. september 2017. Der vil ikke være krav om tilbagebetaling af eventuelt tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2018**

Bemærk, at hvis dit tilsagn bortfalder som følge af anvendelse af erklæringen, bortfalder tilsagnet fra den 1. september 2017. Det betyder, at du ikke vil modtage tilskud for udbetalingsåret 2018 og frem. Husk dog, at du fortsat skal indberette dine tilsagnsarealer i Fællesskema 2018 og søge om udbetaling for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetaling for det pågældende tilsagn blive annulleret.

**Retsgrundlag**

Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL).

Kommissionens forordning (EF) nr. 1974/2006 af 15. december 2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL).

Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005.

Bekendtgørelse nr. 37 af 22. januar 2013 om tilskud til omlægning til økologisk jordbrug med senere ændringer.

Bekendtgørelse nr. 80 af 28. januar 2015 om økologisk arealtilskud med senere ændringer.

1. Jf. artikel 39, stk. 3, 1. afsnit, i Rådets forordning (EF) nr. 1698/2005 af 20. september 2005 og artikel 29, stk. 2, i Europa-Parlamentets og Rådets forordning (EU) nr. 1305/2013 af 17. december 2013. [↑](#footnote-ref-1)